ઉપરોક્ત પરિણામની વિશેષતા એ છે કે પિતા-પુત્ર રવીન્દ્ર પારેખ / Ravindra Parekh અને ધ્વનિલ પારેખની / Dhwanil Parekh જોડી બીજીવાર મધ્યસ્થ સમિતિમાં ચૂંટાઇ આવ્યા છે. પરિષદ વિજેતા ઉમેદવારોને પત્ર લખીને પરિણામની જાણ કરે છે. પરાજિત ઉમેદવારને આ પત્રલાભ પણ મળતો નથી. પરિષદની ચૂંટણીના વિજેતા ઉમેદવારોના વિજય સરઘસ નથી નીકળતા અને પરાજિત ઉમેદવારોની ડિપૉઝિટ જપ્ત નથી થતી. હા, એ ખરું કે આ વખતે પહેલીવાર કેટલાક ઉમેદવારોએ ચૂંટણી પ્રચાર માટે ‘ફેસબુક’ / Facebook / https://www.facebook.com/gujarati.sahityaparishad જેવા સોશિયલ મીડિયાનો ઉપયોગ કર્યો. કેટલાક ઉમેદવારોએ ચૂંટણી પ્રચારની પરંપરાગત ઢબ અનુસાર છાપેલા પત્રથી જ પોતાની ઉમેદવારીનો પ્રચાર કર્યો. જો કે એમાંના એક પણે પત્રમાં પોતાનું સંપર્ક સરનામું લખવાની તસ્દી લીધી નહોતી. માત્ર મોબાઇલ નંબર લખીને છૂટા. મતદાન થઈ જાય, પરિણામ જાહેર થઈ જાય પછી સીમકાર્ડ બદલી નાખે તો તેમનું સરનામું શોધવા રિવરફ્રન્ટના કિનારા સુધી લાંબા થવું પડે. જો કે પરિષદનું બંધારણ એવું છે કે મતદાતાને ક્યારેય મધ્યસ્થ સમિતિના સભ્યની જરૂર પડતી નથી. હા, સમિતિ સભ્યને સભ્ય મતદાતાની જરૂર પડે ખરી જો એમણે (કે તેણીએ) બીજી મુદતમાં ચુંટાવું હોય તો.